ai4bharat/Pralekha huggingface dataset:
श्रम आणि रोजगार मंत्रालय
प्रधानमंत्री श्रम योगी मानधन योजना 15 फेब्रुवारीपासून अंमलात येणार
नवी दिल्ली, 14 फेब्रुवारी 2019
केंद्रीय कामगार आणि रोजगार मंत्रालयातर्फे प्रधानमंत्री श्रम योगी मानधन योजना उद्यापासून अंमलात येणार आहे. अंतरिम अर्थसंकल्पात याबाबत अधिसूचित करण्यात आले होते. देशातल्या असंघटीत क्षेत्रातल्या सुमारे 42 कोटी कामगारांना या योजनेचा फायदा होणार आहे.
घरून काम करणारे, रस्त्यावरील विक्रेते, माध्यान्ह भोजन कार्यक्रमातील कामगार, विटभट्टी कामगार, कचरा वेचणारे, धोबी, रिक्षा ओढणारे, भूमीहीन मजूर, विडी कामगार आदी व्यवसायातील महिन्याला 15 हजार किंवा त्यापेक्षा कमी कमाई असणारे आणि 18 ते 40 वयोगटातील कामगार या योजनेसाठी पात्र आहेत. मात्र, पात्र व्यक्ती आयकर दाता/दाती असता कामा नये तसेच इएसआयसी, इपीएफओ किंवा एनपीएसची लाभधारक असता कामा नये.
या योजनेअंतर्गत नाव नोंदणी करणाऱ्या प्रत्येकाला वयाची 60 वर्षे पूर्ण झाल्यानंतर दरमहा किमा 3000 रुपये निश्चित निवृत्ती वेतन मिळेल. तसेच लाभधारकाचा मृत्यू झाल्यास त्याच्या/तिच्या नवरा/बायकोला कुटुंब निवृत्ती वेतन म्हणून मृत लाभधारकाच्या निवृत्तीवेतनाच्या 50 टक्के वेतन मिळेल.
लाभधारकाने नियमित वर्गणी भरली असेल आणि 60 वर्ष पूर्ण होण्याआधी त्याचा/तिचा त्या व्यक्तीचा नवरा/बायको या योजनेत सहभागी होण्यासाठी पात्र असेल.
या योजनेत सहभागी होणाऱ्या व्यक्तीची वर्गणी त्याच्या/तिच्या बँक बचत खात्यातून जनधन खात्यातून थेट वळती होईल.
N.Sapre/J.Patankar/P.Kor
(Visitor Counter : 309
संरक्षण मंत्रालय
भारतीय नौदलाच्यावतीने ‘समुद्र सेतू’ मोहिमेचा पुढचा टप्पा राबविणार
नवी दिल्ली, 30 मे 2020
परदेशांमध्ये अडकलेल्या भारतीयांना मायदेशी आणण्यासाठी भारतीय नौदलाच्यावतीने सुरू करण्यात आलेल्या ‘समुद्र सेतू’ मोहिमेचा पुढचा टप्पा 1 जून, 2020 पासून राबविण्यात येणार आहे.
या टप्प्यामध्ये भारतीय नौदलाच्या जलाश्व या जहाजाने श्रीलंकेतल्या कोलंबोमधून 700 भारतीयांना तामिळनाडूतल्या तुतिकोरीन बंदरावर आणण्यात येणार आहे. त्याचप्रमाणे मालदिवमध्ये अडकलेल्या आणखी 700 भारतीयांना माले बंदरातून आणण्यात येणार आहे.
भारतीय नौदलाने राबविलेल्या ‘समुद्र सेतू’ मोहिमेतून याआधी 1,488 भारतीयांना मायदेशी आणले आहे. त्यांना माले बंदरातून कोची येथे आणण्यात आले होते.
श्रीलंका आणि मालदिव या देशांमध्ये अडकलेल्या भारतीयांना मायदेशी आणण्यासाठी तिथल्या भारतीयांची सूची बनविण्यात येत आहे. यानंतर आवश्यक वैद्यकीय तपासणी केल्यानंतर त्यांना आपल्या देशात आणण्याची सुविधा उपलब्ध करून दिली जाईल. तसेच कोविड-19 प्रसार रोखण्यासाठी आवश्यक असलेल्या शारीरिक अंतर राखण्याच्या नियमाचे पालन करणे सर्वांना अनिवार्य करण्यात आले आहे. सागरी प्रवासामध्ये जहाजावर मूलभूत सुविधा आणि वैद्यकीय मदत दिली जाणार आहे.
तुतिकोरीन या बंदरावर उतरल्यानंतरही राज्य सरकारच्या देखरेखीखाली सर्व प्रवाशांची देखभाल केली जाणार आहे. या संपूर्ण मोहिमेची जबाबदारी परराष्ट्र मंत्रालय, गृह मंत्रालय, आरोग्य मंत्रालय आणि भारत सरकार तसेच राज्य सरकारच्या इतर विविध एजन्सी यांच्या सहकार्याने पार पाडण्यात येईल.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
196 व्या गनर्स डे च्या निमित्ताने मोटरसायकल कम ट्रेक मोहीम
तोफखाना रेजिमेंटने 196 वा गनर्स डे साजरा केला. 1827 मध्ये 5 बॉम्बे माउंटन बॅटरी या पहिल्या तोफखाना युनिटची स्थापना करण्यात आली होती. या निमित्त पुणे ते नवी दिल्ली अशी 10 रायडर्सचा समावेश असलेली 12 दिवसांची मोटरसायकल कम ट्रेक मोहीम तोफखाना संचालनालयाच्या अंतर्गत आयोजित करण्यात आली होती. 10 सप्टेंबर 2022 रोजी पुणे येथून अग्निबाज विभागाचे जनरल ऑफिसर कमांडिंग मेजर जनरल अनूप जाखड यांच्या हस्ते ‘अग्निबाज ब्रिगेड’ च्या रायडर्सना हिरवा झेंडा दाखवून रवाना करण्यात आले. भारतीय तोफखान्याच्या सर्व श्रेणींमध्ये अभिमान आणि यशाची भावना जागवणे , सौहार्द, नेतृत्वगुणांना चालना देणे आणि जवान आणि विद्यार्थ्यांमध्ये साहसाची भावना मजबूत करणे हा या टीमचा उद्देश आहे.
ही मोहिम भारतीय सैन्याची प्रतिमा आणि विविध युद्धे आणि मोहिमांमध्ये तोफखाना रेजिमेंटने दिलेले योगदान लोकांपर्यंत पोहचवेल.
विज्ञान आणि तंत्रज्ञान मंत्रालय
30 मीटर दुर्बिण प्रकल्पावर  भारतीय खगोल तज्ञांचे नोबेल विजेत्यांसह काम
30 मीटर दुर्बिण प्रकल्प  हा आंतरराष्ट्रीय सहयोगाने कॅलिफोर्नियामधील कॅल्टेक विद्यापीठे, कॅनडा, जपान, चीन आणि भारत यांच्या सहयोगाने साकारत आलेला प्रकल्प
2020 चे भौतिकशास्त्राचे नोबेल विजेते प्रोफेसर एन्ड्रीया घेझ यांनी विश्वातील घडामोडी आणि त्यांचा कार्यकारणभाव समजून घेण्यासाठी हवाईतील मौनेकिया येथे उभारलेल्या थर्टी मीटर टेलिस्कोप प्रकल्पाच्या बॅक एण्डला असणारी उपकरणे तसेच या प्रकल्पाशी संबधित वैज्ञानिक शक्यता यावर भारतीय खगोलतज्ञांसोबत काम केले आहे.
याशिवाय प्रोसेसर रॉजर पेनरोज व प्रोफेसर राईनहर्ड गेन्झेल यांनी आपल्या आकाशगंगेच्या मध्यभागी असलेल्या प्रचंड वस्तुमानाच्या शोध घेतला त्यातही डॉक्टर घेझ यांनी महत्त्वाचे योगदान दिले आहे. यासाठी त्यांना भौतिकशास्त्राचे नोबेल विभागून मिळाले आहे. TMT ,संबधित उपकरणे आणि TMT चे अनेक शक्यता असलेले वैज्ञानिक पैलू, नेक्स्ट जनरेशन वेधशाळा या कामात त्या पूर्ण गुंतलेल्या आहेत. उपयुक्त विज्ञान प्रकल्प आणि TMTशी संबधित संशोधनाचे अत्याधुनिक आणि दैनंदिन वापरासाठी उपयुक्त अश्या अनेक अडप्टर ऑप्टिक्ससारख्या संशोधन प्रकल्पातही त्यांनी योगदान दिले आहे.
तीस मीटर दुर्बिण  प्रकल्प आंतरराष्ट्रीय सहयोगाने कँलटेक ही कॅलिफोर्निया संलग्न विद्यापीठे, कॅनडा, जपान, चीन आणि भारत यांच्या सहकार्याने सरकारला जाणारा प्रकल्प आहे भारताचा विज्ञान आणि तंत्रज्ञान विभाग, अणुऊर्जा विभाग यांच्यातर्फे भारत या प्रकल्पात सहयोग देत आहे. याशिवाय इंडियन इन्स्टिट्यूट ऑफ ॲस्ट्रोफिजिक्सच्या डॉक्टर अन्नपूर्णी सुब्रमण्यम या तसेच आर्यभट्ट संशोधन व अवलोकन विज्ञान संशोधन संस्था येथील डॉक्टर शशिभूषण पांडे यासह अनेक शास्त्रज्ञ प्रोफेसर घेझ यांना TMT प्रकल्पाचे प्रगतीपथावर असलेले संशोधन आणि सुधारणेसाठी सुरू असलेल्या कामात सहकार्य देत आहेत.
यामुळे इतरांना उपयुक्त असे दोन नोंद घेण्यासारख्या संशोधन पत्रिका तयार झाल्या. 30मीटर दुर्बिणीसाठी प्रथमच वापरले जाणारे इन्फ्रारेड इमेजिंग स्पेक्टोग्राफ  हे उपकरण, त्याचे वैज्ञानिक पैलु आणि त्याची नक्कलप्रत हे एका 2016 मधील SPIE कार्यवाहीत स्पष्ट केले गेले. आकाशगंगेचे केंद्र, उर्जाभारित सुक्ष्म पदार्थ, आकाशगंगेचे कार्यरत केंद्र, आणि गुरुत्वाकर्षणाच्या कक्षेनिहाय लांबवरच्या आकाशगंगा यांचा वेध घेणारा, सूर्यमालेतील घटकांचा वेध घेणारा अत्याधुनिक डेटा स्टिम्युलेटर वापरण्यात आला. यामुळे IRIS/TMT प्रकल्पाचे पुढील संशोधन आपल्या आकाशगंगेच्या केंद्रस्थानचा अधिक वस्तुमान असलेला पदार्थ, विश्वाचे कार्यक्षम केंद्रक, आणि कित्येक अज्ञातातील अज्ञान उजेडात आणू शकेल. या डेटा व्यवस्थापन प्रणालीची उपयुक्तता आणि डेटा रिडक्शन हेसुद्धा प्रगतीपथावर आहे.
अंतराळविज्ञान आणि अंतराळभौतिकीशी संबधित संशोधन पत्रिकेत 2015 ला नमूद केल्याप्रमाणे भविष्यातील अनेकार्थाने उपयुक्त अंतराळविज्ञानाशी संबधित प्रकल्पात तसेच आकाशगंगेतील अनेक खगोलीय वस्तू वा इतर द्रव्य यांचे कोडे TMT च्या सहाय्याने उलगडण्याच्या प्रकल्पात सहभागी पथकातील अनेक भारतीय शास्त्रज्ञांना घेझ यांच्यासोबत काम करता येईल.
300 मीटर दुर्बिण  ही विज्ञानविषयक ज्ञानाचा वेध घेत असतानाच यात सहभागी देश आणि त्यांचे नागरीक यांच्यामधीन दुवा ठरत आहे आणि यामध्ये अधिकाधिक भारतीय शास्त्रज्ञांना सहयोग देता येईल. अनेक भारतीय खगोलतज्ञांना एन्ड्रीया घेझ यांच्यासोबच कामाची संधी मिळेल. यामुळे भौतिका तसेच अंतराळ विश्वातील अनेक प्रश्नांना उत्तरे मिळतील.
[For more details, Dr. Shashi Bhushan Pandey , Mob: 9557470888 can be contacted.]
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 204.6 cr Total Vaccine doses  have been administered so far under Nationwide Vaccination Drive
- 26,77,405 doses administered in last 24 hours
- India's Active caseload currently stands at 1,39,792
- Active cases stand at 0.32%
- Recovery Rate currently at 98.49%
- 17,897 recoveries in the last 24 hours increases Total Recoveries to 4,33,83,787
- 13,734 new cases recorded in the last 24 hours
- Daily positivity rate 
- Weekly Positivity Rate 
- 87.58 cr Total Tests conducted so far; 4,11,102 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 2 ऑगस्ट 2022
आरोग्य मंत्रालयाची कोविड-19 घडामोडींवरील माहिती
भारतात सुरु असलेल्या कोविड लसीकरण मोहिमेअंतर्गत आतापर्यंत देशात एकूण 204.60 कोटींपेक्षा अधिक  लसी देण्यात आल्या आहेत, असं आज सकाळी 7 वाजतापर्यंतच्या प्राथमिक अहवालात म्हटले आहे. एकूण 2,71,14,804 सत्राद्वारे ह्या लसी देण्यात आल्या आहेत. देशांत 12 ते 14 या वयोगटातील मुलांसाठी 16 मार्च 2022 पासून लसीकरण सुरु झाले. या अंतर्गत आतापर्यंत 3.91 कोटींपेक्षा अधिक बालकांनी  लसीची पहिली मात्रा घेतली आहे. तसेच, 18 ते 59 या वयोगटातील व्यक्तींसाठी 10 एप्रिल 2022 पासून खबरदारीचा उपाय म्हणून वर्धित लसमात्रा देण्याची मोहीम सुरु करण्यात आली.
भारतात सध्या उपचाराधीन रुग्णांची संख्या 1,39,792 इतकी आहे. एकूण कोविड रुग्णसंख्येच्या तुलनेत सक्रिय रुग्णांचं प्रमाण 0.32% इतके आहे. परिणामी, भारतात रुग्ण बरे होण्याचा दर, 98.49% इतका आहे. गेल्या 24 तासांत, 17,897 रुग्ण कोविडमधून बरे झाले. त्यामुळे आतापर्यंत कोविडमधून बरे झालेल्या रुग्णांची संख्या 4,33,83,787 इतकी झाली आहे.
गेल्या 24 तासांत 13,734 नवे रुग्ण असल्याची नोंद झाली आहे.
गेल्या 24 तासांत, कोविड-19 च्या एकूण 4,11,102 चाचण्या करण्यात आल्या. आतापर्यंत देशभरात एकूण 87.58 Cr  चाचण्या करण्यात आल्या. देशांत सध्या साप्ताहिक पॉझिटिव्हिटी दर4.79% इतका असून दैनंदिन पॉझिटिव्हिटी दर, 3.34% इतका आहे.
इतर अपडेट्स :
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
शिक्षण मंत्रालय
जी 20 शिक्षण कार्य गटाच्या परदेशी पाहुण्यांनी पुण्यामध्ये वारसा स्थळांना दिली भेट
पुण्यात सुरू झालेल्या जी20 शैक्षणिक कार्य गटाच्या बैठकीच्या आजच्या पहिल्या दिवशी सकाळी उपस्थित परदेशी प्रतिनिधींनी पुण्यातील वारसा स्थळांच्या भेटीचा अनुभव घेतला.
पुण्यातील ऐतिहासिक शनिवार वाड्यावर ढोल लेझीमच्या निनादात पाहुण्यांचे स्वागत करण्यात आले. स्थानिक लोककलांचे यावेळी सादरीकरण करण्यात आले. शनिवारवाड्याची संपूर्ण माहिती यावेळी पाहुण्यांनी जाणून घेतली.
शनिवारवाड्यानंतर परदेशी पाहुण्यांनी लाल महाल आणि नाना वाड्याची पाहणी केली. लाल महालाशी संबंधित छत्रपती शिवरायांचा बालपणीचा इतिहास परदेशी पाहुण्यांनी आस्थेने जाणून घेतला. ऐतिहासिक नाना वाड्याचे महत्व देखील त्यांना समजावून सांगण्यात आले.
पुण्याच्या विविध शाळांमधील विद्यार्थी, राष्ट्रीय सेवा योजना आणि एनसीसीचे छात्र यावेळी मोठ्या संख्येने उपस्थित होते. पुणेकरांनीसुद्धा या पाहुण्यांना पाहण्यासाठी रस्त्याच्या दुतर्फा गर्दी केली होती. पुणेकरांचे हे आदरातिथ्य पाहून परदेशी प्रतिनिधी भारावून गेले.
50 देशातील सुमारे 150 परदेशी पाहुणे या वारसा स्थळांच्या सफरीत सहभागी झाले होते.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 4 जानेवारी 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार भारतातील कोविड-19 प्रतिबंधक लसीकरण अंतर्गत गेल्या 24 तासांत लसीच्या जवळपास 1 कोटी  मात्रा देण्यात आल्या असून आतापर्यन्त एकूण 146 कोटी 70 लाख  मात्रा देण्यात आल्या आहेत. 1,57,38,732 लसीकरण सत्रांच्या माध्यमातून या मात्रा देण्यात आल्या.
गेल्या 24 तासांत 11,007 रुग्ण बरे झाल्यामुळे आत्तापर्यंत कोरोनामुक्त झालेल्या रुग्णांच्या संख्येत  वाढ होऊन ती संख्या 3,43,06,414 झाली आहे. परिणामी, भारतातील कोरोनामुक्तीचा दर 98.13 % इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 190 दिवसांपासून दररोज 50,000 पेक्षा कमी नवीन कोरोना रुग्णांची नोंद होत आहे.गेल्या 24 तासात 37,379 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 1,71,830 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.49 % आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,54,302 चाचण्या करण्यात आल्या. भारताने आत्तापर्यंत एकूण 68.24 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली जात असताना, देशात साप्ताहिक पॉझिटिव्हिटी दर सध्या 2.05 % आहे आणि दैनंदिन पॉझिटिव्हिटी दर 3.24 % इतका नोंदविण्यात आला आहे.
इतर अपडेट्स :-
1. कोविडचा प्रसार रोखण्यासाठी आणि प्रभावी उपचारांसाठी उचलण्यात आलेली पावले
2. आयुष्मान भारत
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
पर्यटन मंत्रालय
गोव्यात झालेल्या जी 20 पर्यटन कार्यगटाच्या आणि मंत्रीस्तरीय बैठकीत गोवा आराखड्याला मान्यता
जी 20 बैठका आयोजित केलेल्या ठिकाणी येत्या काही दिवसांत पर्यटन मंत्रालय माईस  पर्यटनाला देणार चालना: पर्यटन सचिव व्ही. विद्यावती
नवी दिल्ली, 27 जून 2023
गोव्यात 19 ते 22 जून दरम्यान झालेल्या जी 20 पर्यटन कार्यगटाच्या आणि मंत्रीस्तरीय बैठकीत गोवा रोडमॅपला मान्यता देण्यात आली. या बैठकीच्या फलनिष्पत्तीबद्दल आज नवी दिल्लीत पत्रकारांना पर्यटन सचिव व्ही. विद्यावती यांनी माहिती दिली. या बैठकीत जी-20 देश आणि इतर सर्व भागधारकांनी पर्यटनाचे शाश्वत उद्दिष्ट गाठण्यासाठी दृढ वचनबद्धता दाखवल्याचे त्यांनी सांगितले. हरित पर्यटन, डिजिटलायझेशन, कौशल्ये, पर्यटनविषयक सूक्ष्म, लघु आणि मध्यम उद्योग  आणि पर्यटन स्थळांचे व्यवस्थापन या गोवा आराखड्याच्या पाच प्राधान्यक्रमांची रूपरेषा त्यांनी पुढे नमूद केली.
या पाच प्राधान्यक्रमांमुळे केवळ भारतासाठीच नव्हे तर संपूर्ण जगासाठी शाश्वत पर्यटनाचा रोडमॅप उपलब्ध होईल असा विश्वास त्यांनी व्यक्त केला. भारतात संपूर्ण सरकारी दृष्टीकोन स्वीकारला जाईल आणि पाच प्राधान्यक्रम केंद्रीय मंत्रालये तसेच राज्य सरकारांशी सामायिक केले जातील. त्यामुळे प्रत्यक्ष कृती योजनांमध्ये त्यांचा समावेश होऊ शकेल आणि या प्राधान्यक्रमांची अंमलबजावणी करता येईल, असे त्या म्हणाल्या.
पर्यटन कार्यगटाच्या चार बैठकामध्ये झालेल्या विषयवार चर्चेचा आढावाही त्यांनी दिला. चर्चांमध्ये पुरातत्व पर्यटन, ग्रामीण पर्यटन, साहसी पर्यटन, चित्रपट पर्यटन आणि क्रूझ पर्यटन यांचा समावेश होता.
जी 20 दरम्यान भारतातील 55 हून अधिक ठिकाणी आंतरराष्ट्रीय बैठका आयोजित केल्या जात आहेत. त्यासाठी योग्य पायाभूत सुविधा निर्माण करून पुरविल्या गेल्या. यामुळे माइस पर्यटनाचा भक्कम पाया घातला गेला आहे आणि आगामी काळात पर्यटन मंत्रालयाकडून याला प्रोत्साहन दिले जाईल, असे त्यांनी सांगितले.
Click here for draft National Strategy for Cruise TourismS.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 80
अर्थ मंत्रालय
नवी दिल्लीत २२ डिसेंबर २०१८ रोजी झालेल्या जीएसटी परिषदेच्या ३१ व्या बैठकीत कर बदलासंदर्भात शिफारशी करण्यात आल्या
नवी दिल्लीत २२ डिसेंबर २०१८ रोजी झालेल्या जीएसटी परिषदेच्या ३१ व्या बैठकीत वस्तू आणि सेवा कर बदलासंदर्भात पुढील निर्णय घेण्यात आले. सहज आकलन व्हावे यासाठी हे निर्णय या स्वरूपात सादर करण्यात आले आहेत. अधिसूचना/पत्रकाद्वारे नंतर ते जारी केले जातील.
- ज्या वस्तू २८ % कराच्या कक्षेत आहेत त्यावरील करात कपात
अ ) २८ % वरून १८ %
एचएस कोड 8483 अंतर्गत पुलीज, ट्रान्समिशन शाफ्ट्स आणि क्रॅन्क्स, गिअर बॉक्सेस वगैरे
मॉनिटर्स आणि ३२ इंच स्क्रीन आकार असलेले टीव्ही
पुनर्वापर केलेले रबरी न्यूमॅटिक टायर्स
लिथियम इऑन बॅटरीच्या पॉवर बँक : लिथियम इऑन बॅटरीवर १८ % कर आहेच. यामुळे पॉवर बँक आणि लिथियम इऑन बॅटरीवरील जीएसटी दरात समानता येईल
डिजिटल कॅमेरे आणि व्हिडिओ कॅमेरा रेकॉर्डर्स
व्हिडिओ गेम कन्सोल्स आणि एचएस कोड 9504 अंतर्गत येणारे अन्य खेळ,
ब) 28% वरून 5%
दिव्यांग व्यक्तींच्या गाड्यांसाठी सुटे भाग आणि अन्य सामान
- अन्य वस्तूंवरील जीएसटी दरात कपात
अ)18% वरून 12%
जुने कॉर्क
नैसर्गिक कॉर्कच्या वस्तू
अग्लोमरेटेड कॉर्क
ब) 18% to 5%
मार्बल विटा दगड
क )12% to 5%
नैसर्गिक कॉर्क
चालताना वापरायची काठी
फ्लाय अश बॉक्स
ड ) 12% वरून ० %:
संगीत पुस्तके
इ )5% वरून ० %
भाज्या , फ्रोजन , ब्रँडेड, आणि एका विशिष्ट डब्यातल्या
प्रेजर्वेटिव्ह वापरून सुरक्षित ठेवलेल्या भाज्या  मात्र लगेच वापरण्यासाठी अयोग्य
३. सौर ऊर्जा निर्मिती प्रकल्प आणि अन्य नवीकरणीय ऊर्जा प्रकल्प
नवीकरणीय ऊर्जा उपकरणे आणि सुटे भागांसाठी ५ % जीएसटी दराचा प्रस्ताव, (बायोगॅस प्रकल्प, सौर ऊर्जा आधारित उपकरणे, सौर ऊर्जा निर्मिती प्रणाली वगैरे , या प्रकल्पातील अन्य वस्तू आणि सेवांसाठी यापूर्वीचा जीएसटी दर कायम
सौर ऊर्जा प्रकल्पासाठी ५ % जीएसटी दर असलेल्या विशिष्ट वस्तू बांधकाम सेवांसह पुरवण्यात आल्यामुळे वाद निर्माण झाले.
हा वाद सोडवण्यासाठी परिषदेने ५ % जीएसटी आकारण्यात येणाऱ्या वस्तूंच्या पुरवठ्यावर एकूण किमतीच्या ७०% मूल्य धरले जाईल आणि उर्वरित ३० % मूल्य प्रमाणित जीएसटी दरानुसार आकारले जाईल. अशी शिफारस केली
जीएसटी दरात कपात / सेवांवर सवलत
१०० रुपयांपेक्षा अधिक किमतीच्या सिनेमा तिकिटांवरील जीएसटी दर २८ % वरून १८ ५ पर्यंत कमी करण्यात येईल आणि १०० रुपयांपर्यंतच्या किमतीच्या तिकीटावरील जीएसटी दर १८ ५ वरून १२ ५ पर्यंत कमी केला जाईल
मालवाहू वाहनाच्या थर्ड पार्टी विमा हप्त्यावरील जीएसटी दर १८ % वरून १२ % पर्यंत कमी
प्रधानमंत्री जनधन योजनेअंतर्गत मूलभूत बचत ठेव खातेदारांना बँकांकडून दिल्या जाणाऱ्या सेवावर कर नाही
धार्मिक तीर्थयात्रेसाठी विनाअधिसुचीत /चार्टर विमानाने प्रवाससावर इकॉनॉमी श्रेणीनुसार म्हणजे ५ % जीएसटी आकारला जाईल.
कार्मिक, सार्वजनिक तक्रार आणि निवृत्ती वेतन मंत्रालय
मोदी सरकार कर्मचाऱ्यांचे हित जपण्यासाठी वचनबद्ध आहे आणि त्यांच्या सर्व समस्या न्याय्य पद्धतीने सोडविल्या जात आहेत : डॉ.जितेंद्र सिंग
नवी दिल्ली, 13 मे 2020
केंद्रीय ईशान्य प्रदेश विकास राज्यमंत्री , प्रधानमंत्री कार्यालयातील राज्यमंत्री, कार्मिक, तक्रार निवारण, निवृत्ती वेतन, अणुउर्जा आणि अंतराळ या विभागांचे मंत्री डॉ. जितेंद्र प्रधान यांनी आज इंटरअॅक्टीव्ह व्हिडीओ कॉन्फरन्सिंग द्वारे कार्मिक आणि प्रशिक्षण, प्रशासकीय सुधारणा आणि तक्रार निवारण तसेच निवृत्तीवेतन आणि निवृत्त कर्मचारी कल्याण या तिन्ही विभागांच्या विभागीय अधिकारी पदापर्यंतच्या अधिकारी आणि कर्मचारी वर्गाची बैठक घेऊन त्यांच्याशी संवाद साधला. कोविड-19 जागतिक महामारीच्या आपत्कालीन परिस्थितीत घेतली गेलेली ही अशा प्रकारची पहिलीच बैठक आहे.
बैठकीच्या सुरुवातीलाच, मोदी सरकार आपल्या सर्व कर्मचाऱ्यांचे हित जपण्याप्रती वचनबद्ध आहे असे ठाम प्रतिपादन करीत सिंग यांनी सरकारने नेहमीच अत्यंत संवेदनशीलतेने त्यांच्या कल्याणाचा विचार केला आहे असे सांगितले. कोविड-19 विषाणू संसर्गावर नियंत्रण मिळविण्यासाठी सरकारने हाती घेतलेल्या उपक्रमांना पाठींबा दर्शवत सर्व विभागांसाठी वर्क फ्रॉम होम अर्थात घरातून काम करण्याची अत्यंत सशक्त व्यवस्था राबविली जात आहे, ज्याद्वारे फक्त 33 टक्के कर्मचाऱ्यांच्या उपस्थितीत कार्यालयांचे कामकाज चालविले जात आहे अशी माहिती त्यांनी दिली. कार्यस्नेही वातावरण निर्मितीसाठी सरकारने केलेल्या प्रयत्नांचे हे उत्तम उदाहरण आहे असे ते म्हणाले. अशा परीक्षेच्या घडीला, इतर कर्मचारी वर्गाला संकटात न टाकता सर्व वरिष्ठ अधिकारी स्वतः पहिल्या फळीत काम करून समर्थपणे परिस्थिती हाताळत आहेत आणि त्याचा परिणाम म्हणून सर्व विभागांची कार्यक्षमता वाढल्याचे दिसून येत आहे आणि कोणत्याही विभागातील कार्यसंस्कृतीला धक्का लागलेला दिसून आला नाही याबद्दल त्यांनी समाधान व्यक्त केले.
देशभर लागू झालेला लॉक डाऊन एकदा उठवला गेला की त्यानंतर सर्व अधिकारी तसेच कर्मचारी यांच्या रखडलेल्या पदोन्नतीसह सर्व समस्या सहानुभूतीपूर्वक आणि न्याय्य पद्धतीने सोडविल्या जातील अशी ग्वाही सिंग यांनी या बैठकीत उपस्थित अधिकारी आणि कर्मचारी वर्गाला दिली. खरेतर, याआधीच म्हणजे या वर्षी, जानेवारी महिन्यातच 400 पेक्षा जास्त पदोन्नतीसाठीचे आदेश जारी केले आहेत अशी माहिती त्यांनी दिली.
सर्व कर्मचारी आणि त्यांच्या कुटुंबीयांचे स्वास्थ्य आणि आरोग्याविषयी माहिती घेणे तसेच त्यांच्या कोणत्याही प्रकारच्या समस्या संवेदनशीलतेने सोडविणे हा, नव्या कार्यसंस्कृतीला अनुसरून घेतलेल्या या बैठकीचा मुख्य उद्देश होता असे सिंग यांनी सांगितले. कार्मिक मंत्रालयाने इतर मंत्रालयांसाठी या काळात कार्यरत राहण्यासाठीचे निकष जारी केले असून इतर मंत्रालये देखील त्यांच्या अधिकारी आणि कर्मचारी वर्गाच्या परिस्थितीची माहिती घेण्यासाठी अशाच प्रकारच्या बैठका आयोजित करण्यासाठी पुढाकार घेतील अशी अपेक्षा डॉ. जितेंद्र सिंग यांनी व्यक्त केली.M.Jaitly/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
निमलष्करी दलात अग्निवीरांसाठी आरक्षण
नवी दिल्ली, 20 जुलै 2022
केंद्रीय सशस्त्र पोलीस दल आणि आसाम रायफल्समध्ये कॉन्स्टेबल /रायफलमन या पदावरील भरतीमध्ये 10% रिक्त पदे माजी अग्निवीरांसाठी आरक्षित ठेवण्यासाठी तत्वतः मान्यता देण्यात आली आहे. कमाल वयोमर्यादेत सवलत आणि शारीरिक कार्यक्षमता चाचणीतून सूट देखील दिली जाईल.
सरकारी सूचना/आदेशांनुसार, सीएपीएफ/एआर मधील विद्यमान आरक्षणांचे तपशील खालीलप्रमाणे आहेत:
|
|
Direct Recruitment
|
|
Scheduled Castes 
|
|
15%
|
|
Scheduled Tribes 
|
|
7.5%
|
|
Other Backward Classes 
|
|
27%
|
|
Economically Weaker Sections 
|
|
10% reservation in direct recruitment in civil posts and services in Government of India to the persons belonging to EWSs who are not covered under the scheme of reservation for SCs, STs & OBCs as per DoP&T’s OM dated 31.01.2019.
|
|
Ex-servicemen
|
|
10% of the vacancies in the posts upto of the level of the Assistant Commandant in all para-military forces as per DoP&T notification dated 04.10.2012.
संरक्षण दलात चार वर्षांचा कार्यकाळ पूर्ण केल्यानंतर माजी अग्निवीरांची पहिली तुकडी भरतीसाठी उपलब्ध असेल तेव्हा कॉन्स्टेबल /रायफलमन या पदासाठी माजी अग्निवीरांना 10% आरक्षण देण्याचा निर्णय घेण्यात आला आहे.
गृहराज्यमंत्री नित्यानंद राय यांनी आज राज्यसभेत एका प्रश्नाच्या लेखी उत्तरात ही माहिती दिली.
N.Chitale/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
आरोग्य आणि कुटुंब कल्याण मंत्रालय
कोविड -19 संबंधी ताजी माहिती
रेमडेसिविरची स्थिती
नवी दिल्ली, 14 जून 2020
कोविड -19 च्या वैद्यकीय व्यवस्थापन प्रोटोकॉलचा भाग म्हणून रेमडेसिविरचा वापर आणि देशातील त्याची उपलब्धता या संदर्भात काही माध्यमे वृत्त देत आहेत.
आरोग्य आणि कुटुंब कल्याण मंत्रालयाने 13 जून 2020 रोजी कोविड -19 साठी एक अद्ययावत वैद्यकीय व्यवस्थापन प्रोटोकॉल प्रसिद्ध केला आहे ज्यामध्ये रेमडेसिविर या औषधाचा केवळ आणीबाणीच्या वापरासाठी मर्यादित उद्देशानेच ‘इन्व्हेस्टिगेशनल थेरपी’ म्हणून तसेच टोसिलीझूमब आणि कॉन्व्हॅलेसन्ट प्लाझ्माचा ऑफ लेबल वापरासह  समावेश केला आहे.
या प्रोटोकॉलमध्ये स्पष्टपणे नमूद केले आहे की या उपचारांचा वापर सध्या मर्यादित उपलब्ध पुरावे आणि मर्यादित उपलब्धतेवर आधारित आहे. आणीबाणीत वापर म्हणून रेमडेसिविरचा वापर मध्यम आजार  असलेल्या रुग्णांमध्ये करण्याबाबत विचार केला जाऊ शकतो ,मात्र जर एखाद्या रुग्णाला एखादे औषध देऊ नये अशी सूचना असेल तर रेमडेसिविरचा वापर करू नये.
यूएस फूड अँड ड्रग ऍडमिनिस्ट्रेशनने  अद्याप या औषधाला मंजुरी दिलेली नाही , भारतासारख्या देशात केवळ आपतकालीन वापराच्या अधिकाराखाली ते सुरु आहे.
देशात प्रौढ आणि मुलांवर प्रतिबंधित औषधांचा आपत्कालीन वापर गंभीर आजारामुळे रूग्णालयात दाखल संशयित किंवा प्रयोगशाळेने पुष्टी केलेल्या कोविड -19 च्या उपचारासाठी करणे पुढील अटींच्या अधीन आहे- प्रत्येक रूग्णाची लेखी परवानगी आवश्यक, अतिरिक्त वैद्यकीय चाचण्यांचे अहवाल सादर करणे, उपचार केलेल्या सर्व रूग्णांची सक्रीय देखरेख माहिती सादर करणे ,सक्रिय पोस्ट मार्केटींग देखरेखीसह जोखीम व्यवस्थापन आराखडा तसेच गंभीर प्रतिकूल घटनांचा अहवालदेखील सादर करावा. याव्यतिरिक्त, आयात केलेल्या मालाच्या पहिल्या तीन बॅचेसची चाचणी करावी आणि केंद्रीय औषध मानक नियंत्रण संघटनेकडे  अहवाल पाठवावा.
मेसर्स गिलिडने 29 मे 2020 रोजी भारतीय औषध नियामक संस्थेकडे अर्थात सीडीएससीओला, रेमडेसिविरच्या आयात आणि विपणनासाठी अर्ज केला होता. विचार विनिमयानंतर, रुग्णांच्या सुरक्षेच्या हितासाठी आणि पुढील माहिती मिळवण्यासाठी 1 जून 2020 रोजी आपत्कालीन वापराच्या अधिकाराअंतर्गत परवानगी देण्यात आली.
मेसर्स हेटेरो, मेसर्स सिप्ला, मेसर्स बीडीआर, मेसर्स ज्युबिलंट, मेसर्स मायलन आणि डॉ. रेड्डीज लॅब या सहा भारतीय कंपन्यांनीही सीडीएससीओकडे भारतात औषध निर्मिती आणि विपणनासाठी परवानगी मागितली आहे. यातील पाच जणांनी मेसर्स गिलिडबरोबर करार केला आहे. सीडीएससीओद्वारे या अर्जांची प्राधान्याने आणि निहित प्रक्रियेनुसार छाननी केली जात आहे. कंपन्या उत्पादनाच्या सुविधांची तपासणी, आकडेवारीची पडताळणी, स्थिरता चाचणी, प्रोटोकॉलनुसार आपत्कालीन प्रयोगशाळेच्या तपासणी इत्यादींच्या विविध टप्प्यात आहेत. इंजेक्टेबल औषध असल्यामुळे तपासणी, ओळख, शुद्धीकरण , जीवाणूच्या एंडोटॉक्सिन चाचणी करणे रुग्णांच्या सुरक्षिततेसाठी अत्यंत महत्वाचे आहे आणि कंपन्यांनी ही माहिती प्रदान करणे आवश्यक आहे. सीडीएससीओ माहितीच्या प्रतीक्षेत आहे आणि या कंपन्यांना पूर्ण पाठिंबा देत आहे. या कंपन्यांसाठी आपत्कालीन तरतूदी लागू करून स्थानिक वैद्यकीय चाचण्यांच्या आवश्यकतेमधून सूट दिली गेली आहे. सीडीएससीओद्वारे नियामक प्रक्रिया सुलभ आणि वेगवान केल्या जात आहेत.
M.Chopade/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212